Document ID: 31993R3048

ΚΑΝΟΝΙΣΜΟΣ (ΕΚ) αριθ. 3048/93 ΤΗΣ ΕΠΙΤΡΟΠΗΣ της 4ης Νοεμβρίου 1993 για την τροποποίηση του κανονισμού (ΕΟΚ) αριθ. 675/88 για τον καθορισμό των λεπτομερειών για την εφαρμογή της ενίσχυσης στην παραγωγή για ορισμένες ποικιλίες ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης (1), όπως τροποποιήθηκε τελευταία από τον κανονισμό (ΕΟΚ) αριθ. 1544/93 (2), και ιδίως το άρθρο 8α παράγραφος 5,
Εκτιμώντας:
ότι ο κανονισμός (ΕΟΚ) αριθ. 675/88 της Επιτροπής (3), καθόρισε τις λεπτομέρειες εφαρμογής της ενίσχυσης στην παραγωγή για ορισμένες ποικιλίες ρυζιού-
ότι, για την ορθή λειτουργία του καθεστώτος της ενισχύσεως, απαιτείται έλεγχος από τον οποίο θα εξασφαλίζεται ότι η ενίσχυση χορηγείται για τις σχετικές εκτάσεις και τα σχετικά προϊόντα- ότι η απώλεια του δικαιώματος του δηλώνοντος για την ενίσχυση, για όλες τις εκτάσεις για τις οποίες έχει υποβληθεί δήλωση η οποία δεν συμφωνεί με την πραγματικότητα, αντιπροσωπεύει δυσανάλογη κύρωση και πρέπει, συνεπώς, να τροποποιηθεί ο κανονισμός (ΕΟΚ) αριθ. 675/88-
ότι πρέπει να εφαρμοσθεί η τροποποίηση αυτή στις αιτήσεις που αφορούν το ρύζι που έχει σπαρθεί την περίοδο 1992/93, για να συγκομισθεί το 1993-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 του κανονισμού (ΕΟΚ) αριθ. 675/88 αντικαθίσταται από το ακόλουθο κείμενο:
"Άρθρο 5
1. Όταν διαπιστωθεί ότι η πράγματι καθορισθείσα έκταση είναι μεγαλύτερη από τη δηλωθείσα στην αίτηση χορήγησης ενίσχυσης για εκτάσεις, για τον υπολογισμό του ύψους της ενίσχυσης λαμβάνεται υπόψη η δηλωθείσα έκταση-
2. Όταν διαπιστωθεί ότι η δηλωθείσα έκταση στην αίτηση ενίσχυσης υπερβαίνει την καθορισθείσα έκταση, το ποσό της ενίσχυσης υπολογίζεται βάσει της έκτασης που έχει πράγματι καθορισθεί κατά τη διάρκεια του ελέγχου. Εντούτοις, εκτός από περιπτώσεις ανωτέρας βίας, η πράγματι καθορισθείσα έκταση μειώνεται:
- κατά το διπλάσιο της διαπιστωθείσας υπέρβασης, όταν η εν λόγω υπέρβαση είναι μεγαλύτερη από 2 % ή κατά δύο εκτάρια και ισούται με το 10 %, το πολύ, της καθορισθείσας έκτασης,
- κατά 30 %, όταν η διαπιστωθείσα υπέρβαση είναι μεγαλύτερη από το 10 % και ίση με το 20 %, το πολύ, της καθορισθείσας έκτασης.
Στην περίπτωση που η διαπιστωθείσα επιπλέον έκταση είναι μεγαλύτερη από το 20 % της καθορισθείσας έκτασης ή εφόσον πρόκεται για ψευδή δήλωση που γίνεται εσκεμμένα ή λόγω σοβαρής αμέλειας, δεν χορηγείται καμία ενίσχυση.
Η παρούσα παράγραφος εφαρμόζεται με την επιφύλαξη των συμπληρωματικών κυρώσεων που προβλέπονται σε εθνικό επίπεδο."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 30 Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Νοεμβρίου 1993.

Labels: 17
19
6